**Online kontraktačný deň cvičných firiem SLOVENSKO – VÝCHOD 2022**

Dňa 09. marca 2022 sa na Obchodnej akadémii, Murgašova 94, Poprad uskutočnil online kontraktačný deň cvičných firiem (KD CF) Slovensko – Východ. Riaditeľka Obchodnej akadémie Ing. Iveta Račeková, pani zástupkyňa Ing. Magadaléna Závacká a jej tvorivý tím v zložení Ing. Tatiana Marečáková, Ing. Valéria Brenišinová a Ing. Martina Dovaľovská stoja za realizáciou tejto skvelej aktivity určenej žiakom stredných škôl.

Obchodná akadémia zorganizovala KD CF v spolupráci so Štátnym inštitútom odborného vzdelávania, odborom Slovenského centra cvičných firiem a FG (ŠIOV SCCF) a so zástupcami z Centra vedecko technických informácií Slovensko – Školské výpočtové stredisko Banská Bystrica.

Zúčastnilo sa ho 25 cvičných firiem zo 14 stredných škôl. Súťažilo sa v troch kategóriách „Najlepšie LOGO a SLOGAN“, „Najlepší KATALÓG“ a súťaž s online živým prenosom „Najlepšia ELEKTRONICKÁ PREENTÁCIA“.

Súťaže hodnotila odborná porota zložená zo zástupcov viacerých sektorov. Podnikateľský sektor zastupoval riaditeľ Europe Direct Poprad a Regionálneho poradenského a informačného centra, Ing. Peter Litavec CSc. a riaditeľ Akadémie vzdelávania Poprad, Ing Rudolf Šerý. Školský sektor zo ŠIOV – SCCF, Ing. Gabriela Horecká, Mgr. Marta Marušincová, Ing. Daniel Ňarjaš, z Ekonomickej univerzity v Bratislave, Katedra pedagogiky HNF, docentka Ing. Ľudmila Velichová PhD. a za pedagógov Ing. Valéria Brenišinová.

Situácia, ktorá je pre prezenčné stretnutia stále nepriaznivá, otvorila nové možnosti a cesty vo svete online pripojení a prepojení.

Okrem možnosti preveriť nadobudnuté vedomosti a zručnosti v oblasti podnikania a prezentovania sa, preverovali aj digitálne schopnosti, ktoré najviac potrápili prezentujúcich. Hodnotilo sa podľa vopred stanovených kritérií. Malé problémy technického zamerania neboli brané do úvahy. Časom však vidíme, že od našich prvých online stretnutí sa stále zdokonaľujeme a naše vedomosti sa aj v IT oblastiach rozširujú a zdokonaľujú.

Kontraktačný deň CF Slovensko - východ mal úspešné zavŕšenie v záverečnom vyhlásení výsledkov. Že boli úspešní všetci, sa nám ukázalo v minimálnych rozdieloch v bodovom hodnotení.

Poďakovanie patrí všetkým zúčastneným, organizátorom, partnerom, žiakom a ich pedagógom.

Ďakujeme ☺